proxectonos/corpus_dominio_legal_administrativo_tmp huggingface dataset:
ORDE do 3 de decembro de 1999 pola que se dispón o cesamento dun membro do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 20/12/1999

Os comités éticos de investigación clínica son os encargados de informar tódolos ensaios clínicos que se realicen dentro do seu ámbito territorial. A revogación da súa acreditación correspóndelle ó conselleiro de Sanidade e Servicios Sociais, de acordo co procedemento previsto no artigo 13 do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente,
reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-O cesamento como membro do Comité Ético de Investigación Clínica de Galicia, creado pola Orde do 11 de xullo de 1996, da persoa que se relaciona no anexo.
Santiago de Compostela, 3 de decembro de 1999.
José Mª Hernández Cochón
Conselleiro de Sanidade e Servicios Sociais
ANEXO
Persoa que cesa como membro do C.E.I.C. de Galicia:
Teresa López Rodríguez
(Enfermeira do CH Pontevedra)
ORDE do 29 de novembro de 1999 pola que se fai pública a validación dos cursos de especialización en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/12/1999

A Orde do 26 de novembro de 1993 (Diario Oficial de Galicia do 23 de decembro), no seu artigo 2, establece que se lles validará o curso de especialización en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que posúan os certificados do ciclo elemental e do ciclo superior de galego das escolas oficiais de idiomas. Por iso,
DISPOÑO:
Artigo 1º
Concedérlle-la validación do curso de especialización en lingua galega ás seguintes persoas, as cales reúnen os requisitos establecidos no artigo 2 da Orde do 26 de novembro de 1993:
Damarís Belén Castro Pérez (DNI 32.792.657).
Carmen Padín García (DNI 35.300.465).
Francisco Freire Vila (DNI 35.449.125).
Rosa San Luis Lorenzo (DNI 35.311.376).
Patricia Eugenia Gallego Pérez (DNI 36.057.676).
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 29 de novembro de 1999.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Orde do 23 de novembro de 1999 sobre o exercicio da función interventora polo procedemento de mostraxe.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 22/12/1999

Advertidos erros na citada orde publicada no DOG nº 235, do 7 de decembro de 1999, cómpre efectua-las seguintes correccións:
-Na páxina 14.337, no artigo 11º, onde di: «..., as medidas que se van adoptar sinaladas no artigo anterior referiranse ó dito expediente,...», debe dicir: «..., as medidas que se vaian adoptar, sinaladas no artigo anterior, referiranse ó dito expediente,...».
-Na páxina 14.338, no artigo 13º, onde di: «... redacción das correspondentes instruccións e citadas no artigo 3.3º desta orde,...», debe dicir: «... redacción das correspondentes instruccións e citadas no artigo 3º.3 desta orde...».
DECRETO 323/1999, do 16 de decembro, de asunción da ampliación de servicios da Administración do Estado, realizada polo Real decreto 1752/1999, do 19 de novembro, adscritos ós servicios traspasados á Comunidade Autónoma de Galicia polo Real decreto 1763/1982, do 24 de xullo, en materia de educación, e a súa asignación á Consellería de Educación e Ordenación Universitaria.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 22/12/1999

Polo Real decreto 1752/1999, do 19 de novembro, amplíanse os servicios da Administración do Estado traspasados á Comunidade Autónoma de Galicia polo Real decreto 1763/1982, do 24 de xullo, en materia de educación.
Procede, en virtude do citado traspaso, asumir de forma expresa a devandita ampliación de servicios, nos termos e condicións especificadas no acordo da Comisión Mixta de Transferencias e asignala ós órganos correspondentes da Administración autonómica galega.
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día dezaseis de decembro de mil novecentos noventa e nove,
DISPOÑO:
Artigo 1º
Queda asumida a ampliación de servicios da Administración do Estado realizada polo Real decreto 1752/1999, do 19 de novembro, adscritos ós servicios traspasados á Comunidade Autónoma de Galicia polo Real decreto 1763/1982, do 24 de xullo, en materia de educación, nos termos e condicións especificados no acordo da Comisión Mixta de Transferencias publicado como anexo ó dito real decreto.
Artigo 2º
1. Asígnaselle á Consellería de Educación e Ordenación Universitaria, a ampliación de servicios asumidos de conformidade co disposto no artigo anterior.
2. Os órganos da Consellería de Educación e Ordenación Universitaria, exercerán as atribucións que lles correspondan conforme as normas que regulan a súa estructura.
Disposicións derradeiras
Primeira.-Facúltase o conselleiro de Educación e Ordenación Universitaria, para dictar cantas disposicións sexan necesarias para o desenvolvemento e execución do presente decreto e para adopta-las medidas precisas para a plena efectividade e executividade práctica da ampliación de servicios traspasados.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaseis de decembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 324/1999, do 16 de decembro, de asunción da ampliación de funcións e servicios da Administración do Estado, realizada polo Real decreto 1749/1999, do 19 de novembro, traspasados á Comunidade Autónoma de Galicia en materia de ensinanzas profesionais naútico-pesqueiras polos reais decretos 1283/1987, do 2 de outubro, e 1378/1997, do 29 de agosto, e a súa asignación á Consellería de Pesca, Marisqueo e Acuicultura.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 22/12/1999

Polos reais decretos 1283/1987, do 2 de outubro, e 1378/1997, do 29 de agosto, amplíanse as funcións e servicios traspasados pola Administración do Estado á Comunidade Autónoma de Galicia en materia de ensinanzas profesionais náutico-pesqueiras.
Parece, pois, conveniente asumir de forma expresa tales funcións e servicios, nos termos e condicións especificados no acordo da Comisión Mixta de Transferencias e asignárllelos ós órganos correspondentes da Administración galega.
Na súa virtude, por proposta do conselleiro da Presidencia e Administración Pública e logo da deliberación do Consello da Xunta de Galicia na súa reunión do día dezaseis de decembro de mil novecentos noventa e nove,
DISPOÑO:
Artigo 1º
Queda asumida a ampliación das funcións e servicios da Administración do Estado, realizada polo Real decreto 1749/1999, do 19 de novembro, traspasados á Comunidade Autónoma de Galicia polos reais decretos 1283/1987, do 2 de outubro, e 1378/1997, do 29 de agosto, en materia de ensi
nanzas profesionais náutico-pesqueiras, nos termos e condicións especificados no acordo da Comisión Mixta de Transferencias publicado como anexo ós ditos reais decretos.
Artigo 2º
Asígnaselle á Consellería de Pesca, Marisqueo e Acuicultura a ampliación das funcións e servicios asumidos de conformidade co artigo anterior.
Os órganos da Consellería de Pesca, Marisqueo e Acuicultura exercerán as actuacións que lles correspondan conforme as normas que regulen a súa estructura.
Disposicións derradeiras
Primeira.-Facúltase o conselleiro de Pesca, Marisqueo e Acuicultura para dictar cantas disposicións sexan necesarias para o desenvolvemento e execución do previsto neste decreto e para adopta-las medidas precisas para a plena efectividade e executividade práctica da ampliación das funcións e servicios traspasados.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaseis de decembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 322/1999, do 16 de decembro, de asunción da ampliación de medios da Administración do Estado, realizada polo Real decreto 1751/1999, do 19 de novembro, adscritos ós servicios traspasados á Comunidade Autónoma de Galicia polo Real decreto 1763/1982, do 24 de xullo, en materia de educación, e a súa asignación á Consellería de Educación e Ordenación Universitaria.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 22/12/1999

Polo Real decreto 1751/1999, do 19 de novembro, amplíanse os medios da Administración do Estado traspasados á Comunidade Autónoma de Galicia polo Real decreto 1763/1982, do 24 de xullo, en materia de educación.
Procede, en virtude do citado traspaso, asumir de forma expresa a devandita ampliación de medios, nos termos e condicións especificadas no acordo da Comisión Mixta de Transferencias e asignala ós órganos correspondentes da Administración autonómica galega.
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día dezaseis de decembro de mil novecentos noventa e nove,
DISPOÑO:
Artigo 1º
Queda asumida a ampliación de medios da Administración do Estado realizada polo Real decreto 1751/1999, do 19 de novembro, adscritos ós servicios traspasados á Comunidade Autónoma de Galicia polo Real decreto 1763/1982, do 24 de xullo, en materia de educación, nos termos e condicións especificados no acordo da Comisión Mixta de Transferencias publicado como anexo ó dito real decreto.
Artigo 2º
1. Asígnaselle á Consellería de Educación e Ordenación Universitaria a ampliación de medios asumida de conformidade co disposto no artigo anterior.
2. Os órganos da Consellería de Educación e Ordenación Universitaria exercerán as atribucións que lles correspondan conforme as normas que regulan a súa estructura.
Disposicións derradeiras
Primeira.-Facúltase o conselleiro de Educación e Ordenación Universitaria, para dictar cantas dispo
sicións sexan necesarias para o desenvolvemento e execución do presente decreto e para adopta-las medidas precisas para a plena efectividade e executividade práctica da ampliación de medios traspasados.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaseis de decembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 325/1999, do 16 de decembro, sobre asunción da ampliación dos medios adscritos ós servicios da Administración do Estado e traspasados á Comunidade Autónoma de Galicia polos reais decretos 1375/1997, do 29 de agosto e 232/1998, do 16 de febreiro, en materia de xestión realizada polo Instituto Nacional de Emprego no ámbito do traballo, o emprego e a formación, traspasados polo Real decreto 1750/1999, do 19 de novembro e a súa asignación á Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 22/12/1999

Por Real decreto 1750/1999, do 19 de novembro, procedeuse á ampliación de medios adscritos ós servicios da Administración do Estado traspasados á Comunidade Autónoma de Galicia polos reais decretos 1375/1997, do 29 de agosto e 232/1998, do 16 de febreiro, en materia de xestión realizada polo Instituto Nacional de Emprego no ámbito do traballo, o emprego e a formación.
Procede, na súa virtude, asumir de forma expresa a ampliación en relación ós medios nos termos e condicións especificados no acordo da Comisión
Mixta de Transferencias do 8 de outubro de 1999 e da relación anexa e asignárllela ós órganos correspondentes da Administración autonómica galega.
Na súa virtude, por proposta do conselleiro da Presidencia e Administración Pública logo de deliberación do Consello da Xunta de Galicia, na súa reunión do día dezaseis de decembro de mil novecentos noventa e nove,
DISPOÑO:
Artigo 1º
Queda asumida a ampliación dos medios traspasados pola Administración do Estado á Comunidade Autónoma de Galicia en materia de xestión do traballo, o emprego e a formación, en virtude do Real decreto 1750/1999, do 19 de novembro, nos termos e condicións especificados no acordo da Comisión Mixta de Transferencias, do 8 de outubro de 1999, que se publica como anexo ó dito real decreto.
Artigo 2º
A ampliación dos medios traspasados, de conformidade co disposto no artigo anterior, asignarase á Consellería de Familia e Promoción do Emprego, Muller e Xuventude.
Disposicións derradeiras
Primeira.-Facúltase a conselleira de Familia e Promoción do Emprego, Muller e Xuventude para dictar cantas disposicións sexan necesarias para o desenvolvemento e execución deste decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaseis de decembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 321/1999, do 16 de decembro, polo que se asumen funcións e servicios transferidos á Comunidade Autónoma de Galicia mediante o Real decreto 1748/1999, do 19 de novembro, en materia de mediadores de seguros e se lle asignan á Consellería de Economía e Facenda.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 22/12/1999

A Lei orgánica 6/1999, do 6 de abril, transferiu, de acordo co previsto no artigo 150.2º da Constitución, diversas competencias de titularidade estatal á Comunidade Autónoma galega, coa finalidade de que esta complete as competencias que pode exercer, equiparándoa a outras comunidades autónomas.
En aplicación do previsto no artigo 8 da citada lei orgánica, por medio do Real decreto 1748/1999, do 19 de novembro, traspasáronselle á Comunidade Autónoma de Galicia as funcións e servicios da Administración xeral do Estado en materia de mediadores de seguros.
Resulta, pois, conveniente asumir de forma expresa tales funcións e servicios, que se relacionan no antedito real decreto, nos termos e condicións acordados pola Comisión Mixta de Transferencias prevista na disposición transitoria cuarta do Estatuto de autonomía para Galicia, e asignárllelos ós órganos correspondentes da Comunidade Autónoma de Galicia.
En virtude do exposto, e en exercicio da potestade de autoorganización prevista no artigo 39 do Estatuto de autonomía, por proposta do conselleiro da Presidencia e Administración Pública logo de deliberación do Consello da Xunta de Galicia na súa reunión do día dezaseis de decembro de mil novecentos noventa e nove,
DISPOÑO:
Artigo 1º
Asúmense as funcións e servicios traspasados á Comunidade Autónoma de Galicia en virtude do Real decreto 1748/1999, do 19 de novembro, en materia de mediadores de seguros, así como os medios orzamentarios a eles adscritos, nos termos e condicións sinalados no acordo adoptado pola Comisión Mixta de Transferencias na súa reunión do 8 de outubro de 1999, publicado como anexo do citado real decreto.
Artigo 2º
As funcións e servicios asumidos de conformidade co disposto no artigo anterior, así como os créditos orzamentarios a eles adscritos, asígnanselle á Consellería de Economía e Facenda.
Disposicións derradeiras
Primeira.-O conselleiro de Economía e Facenda dictará as disposicións que sexan necesarias para o desenvolvemento e execución deste decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaseis de decembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 29 de novembro de 1999 pola que se amplían os prazos de xustificación dos investimentos realizados ó abeiro da Orde do 9 de febreiro de 1999 pola que se convoca e se regula o réxime de concesión de axudas para mellora-la eficiencia e a infraestructura enerxética de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/12/1999

A Consellería de Industria e Comercio dictou a Orde de 9 de febreiro de 1999 pola que se convoca e se regula o réxime de concesión de axudas para mellora-la eficiencia e a infraestructura enerxética de Galicia (Diario Oficial de Galicia nº 44, do 4 de marzo).
Na citada disposición establécese como requisito indispensable para o libramento de axudas a presentación da documentación acreditativa do investimento realizado antes do 30 de novembro de 1999.
Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario amplia-lo prazo de xustificación dos investimentos levados a cabo polos solicitantes.
En consecuencia, no uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio, do 9 de febreiro de 1999, ata o 15 de decembro de 1999.
Santiago de Compostela, 29 de novembro de 1999.
Juan Rodríguez Yuste
Conselleiro de Industria e Comercio
ORDE do 26 de novembro de 1999 pola que se conceden subvencións a conservatorios de música públicos non dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/12/1999

Por Orde do 9 de setembro de 1999 (DOG do 24), publícase a convocatoria para a concesión de
axudas a conservatorios de música non dependentes da Consellería de Educación e Ordenación Universitaria.
Valoradas as solicitudes e elevada a proposta de concesión das ditas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concedérlle-las axudas, nas contías que se sinalan, ós conservatorios de música públicos que se relacionan no anexo a esta orde.
Segundo.-Modifica-lo prazo de xustificación establecido no punto décimo primeiro da Orde do 9 de setembro de 1999 pola que se publica a convocatoria, fixando novo prazo para a xustificación total das axudas ata o día 15 de decembro de 1999.
Terceiro.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes e segundo o disposto nos artigos 116 e 117 da Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 26 de novembro de 1999.
Celso Currás Fernández
Conselleiro de Educación e Ordenación
Universitaria
ANEXO
Denominación do conservatorio
Contía da subvención
concedida/pesetas
Carballo
2.410.471
Culleredo
2.241.201
Melide
1.922.542
Noia
1.910.103
Pontes de García Rodríguez, As
2.372.392
Ribeira
2.029.761
Vilalba
3.407.381
Viveiro
3.980.494
Barco, O
2.565.336
Carballiño, O
2.025.607
Cangas
2.626.258
Estrada, A
2.147.638
Guarda, A
1.436.593
Ponteareas
3.812.659
Redondela
2.420.601
Tui
2.104.421
Xinzo de Limia
1.186.542
ORDE do 10 de decembro de 1999 pola que se dispón que o secretario xeral da Consellería da Presidencia e Administración Pública se encargue do despacho dos asuntos da Dirección Xeral de Organización e Sistemas Informáticos.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 13/12/1999

Producido o cesamento do titular da Dirección Xeral de Organizacións e Sistemas Informáticos, cómpre adopta-las medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servicio e a resolución, se é o caso, dos asuntos encomendados á devandita dirección xeral.
Por todo iso, en virtude das atribucións que me confire a Lei 1/1983, do 22 de febreiro, modificada pola Lei 11/1988, do 20 de outubro,
DISPOÑO:
Artigo único.-O desenvolvemento das accións e o exercicio das competencias propias da Dirección Xeral de Organización e Sistemas Informáticos, que figuran no Decreto 262/1994, do 29 de xullo, modificado polo Decreto 252/1996, do 20 de xuño, e outras que lle fosen expresamente delegadas, quédanlle encomendados temporalmente e ata que se produza o nomeamento do seu titular ó secretario xeral da Consellería da Presidencia e Administración Pública.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de decembro de 1999.
Jaime Pita Varela
Conselleiro da Presidencia e Administración Pública
RESOLUCIÓN do 29 de novembro de 1999 pola que se ordena publica-la decisión do xurado do Premio Elías Valiña ó esforzo revitalizador e promocional do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/12/1999

Por Orde do 14 de abril de 1999 (DOG nº 81, do 29) convocouse o Premio Elías Valiña ó esforzo revitalizador e promocional do Camiño de Santiago, co fin de recoñecer e recompensa-los méritos de todas aquelas institucións, asociacións ou entidades culturais que dediquen unha parte significativa da súa actividade á revitalización e promoción do Camiño de Santiago, contribuíndo así ó coñecemento e divulgación do significado histórico, relixioso e cultural da Ruta Xacobea.
O artigo 4 da citada orde establece que o premio será outorgado por un xurado presidido polo conselleiro de Cultura, Comunicación Social e Turismo ou persoa en quen delegue e integrado polo presidente do Comité Internacional de Expertos do Camiño de Santiago, por dous membros nomeados
polo comité e os presidentes das asociacións inscritas no Rexistro de Entidades de Promoción do Camiño de Santiago cos números 09, 10, 11 e 12.
De acordo co citado artigo 4, as decisións do xurado serán inapelables e daranse a coñecer mediante publicación no DOG e por comunicación directa ó galardoado.
Por todo isto,
RESOLVO:
Artigo único.-Ordeno publica-la decisión do xurado do Premio Elías Valiña ó esforzo revitalizador e promocional do Camiño de Santiago.
O citado xurado, reunido en Santiago de Compostela o día 26 de novembro de 1999, acordou concede-lo Premio Elías Valiña ó esforzo revitalizador e promocional do Camiño de Santiago, ó proxecto presentado pola Asociación Amigos del Camino de Santiago de la Comunidad Valenciana.
Santiago de Compostela, 29 de novembro de 1999.
Jesús Pérez Varela
Conselleiro de Cultura, Comunicación Social e
Turismo
DECRETO 320/1999, do 3 de decembro, polo que se acepta a cesión de uso a título gratuíto dunha superficie de 198,2 m, propiedade da Tesourería Xeral da Seguridade Social, sita na parte exterior do edificio da praza de España 19-20 de Ferrol, con destino á instalación dun punto de atención continuada.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 21/12/1999

O Consello de Ministros, na súa reunión do 23 de decembro de 1998, acordou ceder ó Servicio Galego de Saúde da Comunidade Autónoma de Galicia, unha superficie de 198,2 m, sita na parte exterior do edificio patrimonial da praza de España, 19-20 de Ferrol (A Coruña), con destino á colocación dun punto de atención continuada dependente do Ambulatorio Fontenla Maristany que se sitúa no dito inmoble.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto. Por outra banda, o artigo 23.1º da mesma lei establece que non poderán adquirirse bens ou dereitos a título lucrativo cando o valor global dos gravames, cargas e afectacións impostas sobre eles supera o seu valor intrínseco. Non se considerarán carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde e logo de deliberación do Consello da Xunta de Galicia na súa reunión do día tres de decembro de mil novecentos noventa e nove,
DISPOÑO:
Artigo 1º
1. Acéptase a cesión a título gratuíto do uso dunha superficie de 198,2 m, sita na parte exterior do edificio patrimonial da Tesourería Xeral da Seguridade Social na praza de España, 19-20 de Ferrol (A Coruña), con destino á colocación dun punto de atención continuada dependente do Ambulatorio Fontenla Maristany que se sitúa no dito inmoble.
Artigo 2º
A superficie acéptase segundo o establecido nos artigos 23.1º da Lei 3/1985, do 12 de abril, do patrimonio da Comunidade Autónoma e 38 do seu Regulamento e destinarase ó fin para o que se cede e de acordo coas condicións previstas no acordo de cesión.
Artigo 3º
O Servicio Galego de Saúde, a través do seu órgano competente, procederá á formalización da aceptación no correspondente documento público integrándose no seu patrimonio propio.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, tres de decembro de mil novencentos noventa e nove.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
CORRECCIÓN de erros.-Decreto 304/1999, do 4 de novembro, polo que se declara urxente ocupación, para efectos de expropiación forzosa, polo Concello de Vilalba, dos bens e dereitos necesarios para a realización das obras do proxecto de acondicionamento do río Magdalena ó seu paso por Vilalba.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/12/1999

Advertido erro na citada resolución, publicada no DOG número 229, do 26 de novembro de 1999, cómpre face-la seguinte corrección:
Na páxina 13.960, na última liña do sexto parágrafo, onde di: «... a súa recuperación súa», debe dicir: «... a súa recuperación».
DECRETO 313/1999, do 17 de novembro, polo que se acepta a cesión a título gratuíto á Comunidade Autónoma de Galicia dunha parcela, situada no polígono da Sangriña, no termo municipal da Guarda (Pontevedra), para a ampliación da zona de recreo escolar.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/12/1999

O Pleno da Corporación municipal do Concello da Guarda, reunido en sesión do día 20 de novembro de 1998, acordou cederlle á Comunidade Autónoma de Galicia unha parcela dunha superficie de 3.426,91 m, situada no polígono 25 A Sangriña, na parroquia de Salcidos, no termo municipal da Guarda (Pontevedra), para a ampliación da zona de recreo escolar e deportiva.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando
o valor dos gravames, cargas ou afeccións impostos sobre eles supere o seu valor intrínseco; non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello da Guarda acordou a cesión e logo de deliberación do Consello da Xunta de Galicia na súa reunión do día dezasete de novembro de mil novecentos noventa e nove,
DISPOÑO:
Artigo 1º
Acéptase a cesión gratuíta dunha parcela, situada no termo municipal da Guarda (Pontevedra), que a seguir se describe:
-Parcela de 3.426,91 m de superficie, situada no polígono 25 A Sangriña, na parroquia de Salcidos, no termo municipal da Guarda (Pontevedra).
Linda: norte, zona escolar A Sangriña e estrada de circunvalación; sur, estrada de circunvalación; leste, estrada de circunvalación; e oeste, resto do predio matriz, (hoxe estadio de fútbol).
Aparece inscrita a favor do Concello da Guarda no Rexistro da Propiedade de Tui, no tomo 926, libro 101, folio 191, predio 16.945, inscrición 1ª.
Artigo 2º
A parcela cedida destinarase á ampliación da zona de recreo escolar e deportiva.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, dezasete de novembro de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDEN do 25 de novembro de 1999 pola que se incrementa a contía das bolsas de predoutoramento concedidas por resolucións da Secretaría Xeral de Investigación e Desenvolvemento do 14 de xullo, 27 de xullo, 30 de xullo, 12 de agosto de 1999, publicadas no DOG do 3 de agosto, 6 de agosto, 26 de agosto e 7 de setembro, respectivamente.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/12/1999

Polas ordes da Consellería da Presidencia e Administración que de seguido se citan convocáronse bolsas de predoutoramento correspondentes a diferentes programas do Plan galego de investigación e desenvolvemento tecnolóxico:
-Orde do 18 de xaneiro de 1999 (DOG do 25 de xaneiro) bolsas de predoutoramento do programa de promoción xeral de investigación.
-Orde do 12 de febreiro de 1999 (DOG do 24 de febreiro) bolsas de predoutoramento do programa de biotecnoloxía.
-Orde do 12 de febreiro de 1999 (DOG do 25 de febreiro) bolsas de predoutoramento do programa de estudios socioeconómicos e xurídicos.
-Orde do 22 de abril de 1999 (DOG do 7 de maio) bolsas para incorporación de titulados superiores a centros tecnolóxicos de Galicia.
Nas citadas ordes ou nas correspondentes resolucións fixouse o importe destas bolsas en 110.000 ptas. brutas mensuais, pero en tódolos casos consideraba a posibilidade de incrementa-la dotación das bolsas a partir do 1 de xaneiro do ano 2000 co fin de consegui-la total homologación coas bolsas de formación de persoal investigador convocadas polo Ministerio de Educación e Cultura.
Considerando que a Secretaría de Estado de Educación, Universidades, Investigación y Desenvolve
mento por Resolución do 2 de setembro de 1999 (BOE do 15 de setembro) estableceu a contía das bolsas de FPI para o ano 2000 (primeira e segunda anualidade) en 115.000 ptas./mes esta consellería
DISPÓN:
Artigo 1º
Acórdase fixa-la contía mensual das bolsas de predoutoramento concedidas por resolucións da Secretaría Xeral de Investigación e Desenvolvemento do 14 de xullo, 27 de xullo, 30 de xullo e 12 de agosto de 1999 en 115.000 ptas. brutas mensuais desde o 1 de xaneiro do ano 2000 ata a súa data de finalización.
Este incremento financiarase con cargo á mesma aplicación orzamentaria á que se imputaron as bolsas.
Artigo 2º
A presente disposición pon fin á vía administrativa segundo o disposto no artigo 109 c) da Lei 30/1992, modificada pola Lei 4/1999, de réxime xurídico das administracións públicas e do procedemento administrativo común.
Santiago de Compostela, 25 de novembro de 1999.
Jaime Pita Varela
Conselleiro da Presidencia e Administración Pública
ORDE do 10 de decembro de 1999 pola que se fai público o nomeamento de dous vocais do Consello do Servicio Galego de Promoción da Igualdade do Home e da Muller en representación das consellerías da Xunta de Galicia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 22/12/1999

En virtude do disposto no artigo 5 da Lei 3/1991, do 14 de xaneiro, de creación do Servicio Galego de Promoción da Igualdade do Home e da Muller, cada consellería do Goberno de Galicia nomeará como vocal do consello do devandito servicio un representante dela coa categoría de director xeral.
Realizado o nomeamento por cada unha das consellerías, e de conformidade co establecido na referida lei, cumpriu facelo público tendo en conta a nova estructura orgánica da Xunta de Galicia aprobada polo Decreto 347/1997, do 9 de decembro, pola Orde do 13 de marzo de 1998 (DOG nº 57, do 25 de marzo).
Non obstante, dado o falecemento de Manuel Barreiro Barbeito, secretario xeral, vocal representante da Consellería de Industria e Comercio e o cesamento de Mª José Cimadevila Cea como directora xeral de Relacións Laborais, vocal representante da Consellería de Xustiza, Interior e Relacións Laborais, e o seu nomeamento como secretaria xeral do mesmo departamento polos decretos 13/1999, do 5 de febreiro (DOG nº 25, do 8 de febreiro) e 15/1999, do 5 de febreiro (DOG nº 25, do 8 de febreiro) respectivamente, cómpre facer público os nomeamentos dos novos vocais que actuarán en representación das referidas consellerías e en substitución dos publicados na citada Orde do 13 de marzo:
-Jesús Vázquez San Luis, secretario xeral, en representación da Consellería de Industria e Comercio.
-Mª José Cimadevila Cea, secretaria xeral, en representación da Consellería de Xustiza, Interior e Relacións Laborais.
Santiago de Compostela, 10 de decembro de 1999.
Manuela López Besteiro
Conselleira de Familia e Promoción do Emprego,
Muller e Xuventude
CORRECCIÓN de erros.-Orde do 24 de novembro de 1999 pola que se resolve a do 14 de xuño de 1999 (Diario Oficial de Galicia número 145, do 29 de xullo) de convocatoria de bolsas e axudas ó estudio de carácter especial para estudiantes galegos ou descendentes de galegos que cursen estudios universitarios de primeiro ou segundo ciclo no curso 1999-2000, cunha necesidade urxente de recursos económicos motivada por causas sobrevidas e non previstas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/12/1999

Advertido erro na citada resolución, publicada no DOG número 231, do 30 de novembro de 1999, cómpre face-la seguinte corrección:
Na páxina 14.045, no anexo da citada orde, débese suprimir a «Varela Arancibia, Raúl Ricardo», incluído por erro a pesar de que non reúne o requisito de ser galego ou descendente de galego, recollido nos artigos 1º e 3º a) da orde da convocatoria.
DECRETO 316/1999, do 3 de decembro, polo que se declara a urxente ocupación, para efectos de expropiación forzosa, polo Concello de Santiago de Compostela, dos bens e dereitos necesarios para a realización das obras do proxecto: colector interceptor xeral do río Sar, tramo Pontepedriña-ponte San Lázaro.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/12/1999

O Concello de Santiago de Compostela, en sesión do día 29 de maio, aprobou o proxecto de colector
interceptor xeral do río Sar, tramo Pontepedriña-ponte San Lázaro, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais do día 8 de novembro de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 6 de xullo de 1999.
A urxencia para a declaración de urxente ocupación dos bens e dereitos precisos para a realización das obras do proxecto técnico sinalado, vén motivada pola necesidade de evitar problemas de carácter sanitario e hixiénico que poidan afecta-la poboación, dada a situación actual do río Sar nese tramo.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día tres de decembro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Santiago de Compostela, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de colector interceptor xeral do río Sar, tramo Pontepedriña-ponte San Lázaro.
Santiago de Compostela, tres de decembro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 315/1999, do 3 de decembro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto: estrada provincial, plan operativo 5.106 O Covelo-Barcia de Mera, variante de Redondo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/12/1999

A Deputación de Pontevedra, en sesión do día 30 de abril de 1999, aprobou o proxecto de estrada provincial, plan operativo 5.106 Covelo-Barcia de Mera, variante de Redondo, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación
remitiu a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais do día 10 de novembro de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 29 de xuño de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque o trazado actual da estrada provincial Covelo-Barcia de Mera presenta unha acusada e perigosa sinuosidade causante de diversos accidentes, constituíndo un dos puntos negros da rede provincial, polo que se considera de imperiosa necesidade a acometida das obras de referencia.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día tres de decembro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial, plan operativo 5.106 O Covelo-Barcia de Mera, variante de Redondo.
Santiago de Compostela, tres de decembro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 29 de novembro de 1999 pola que se determinan as festas locais nas que se autoriza a apertura de establecementos comerciais durante o ano 2000.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 17/12/1999

De acordo co disposto no artigo 3.2º do Decreto 365/1996, do 26 de setembro, polo que se regulan os horarios comerciais no ámbito na Comunidade Autónoma de Galicia, modificado polo Decreto 98/1998, do 20 de marzo, as festas locais soamente se considerarán hábiles para os efectos de actividade comercial se os respectivos concellos así llo solicitan á Consellería de Industria e Comercio con anterioridade ó 15 de novembro de cada ano para a súa incorporación o calendario que rexerá no ano seguinte.
Unha vez transcorrido o prazo para a presentación de solicitudes dos concellos, e á vista das presentadas
DISPOÑO:
1. Autoriza-la apertura dos establecementos comerciais durante o ano 2000 nos festivos locais dos concellos e días que a seguir se relacionan:
-Concello de Ames (A Coruña) 24 de abril e 1 de xuño.
-Concello de Bergondo (A Coruña) 7 de marzo e 16 de agosto.
-Concello de Boqueixón (A Coruña) 8 de marzo e 1 de xuño.
-Concello de Ferrol (A Coruña) 7 de xaneiro.
-Concello de Sada (A Coruña) 7 de marzo e 16 de agosto.
-Concello de Sarria ( Lugo) 26 de xuño e 8 de setembro.
-Concello de Barbadás (Ourense) 7 de marzo e 13 de novembro.
-Concello de Padrenda (Ourense) 23 de xuño e 15 de setembro.
-Concello de Vilardevós (Ourense) 8 de marzo.
-Concello de Cangas (Pontevedra) 14 de abril.
-Concello de Gondomar (Pontevedra) 12 de xullo e 16 de agosto.
-Concello de Lalín (Pontevedra) 25 e 26 de setembro.
-Concello de Tomiño (Pontevedra) 16 de agosto e 11 de setembro.
2. O resto dos festivos locais non determinados no punto anterior consideraranse inhábiles para os efectos de actividade comercial durante o ano 2000.
Santiago de Compostela, 29 de novembro de 1999.
Juan Rodríguez Yuste
Conselleiro de Industria e Comercio
ORDE do 26 de novembro de 1999 pola que se establecen os domingos e festivos nos que se autoriza a apertura de establecementos comerciais durante o ano 2000.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 17/12/1999

De acordo co disposto no artigo 3 punto dous do Decreto 365/1996, do 26 de setembro, polo que se regulan os horarios comerciais no ámbito da Comunidade Autónoma de Galicia, modificado polo Decreto 98/1998, do 20 de marzo, a Consellería de Industria e Comercio fixará anualmente oito domingos ou festivos que, cun horario máximo de doce horas diarias, se considerarán hábiles para os efectos do exercicio da actividade comercial en todo o territorio da Comunidade Autónoma de Galicia.
En aplicación do citado artigo 3, punto dous, do Decreto 365/1996 e tendo en conta o interese xeral do comercio e dos consumidores, procédese á fixación dos domingos e festivos que, para os efectos do exercicio da actividade comercial, terán a condición de hábiles durante o ano 2000.
Na súa virtude,
DISPOÑO:
Artigo 1º
Os domingos e festivos nos que os establecementos comerciais poderán permanecer abertos ó público durante o ano 2000 son:
2 de xaneiro.
9 de xaneiro.
20 de abril.
2 de xullo.
3 de decembro.
10 de decembro.
17 de decembro.
24 de decembro.
Artigo 2º
O disposto no artigo anterior enténdese sen prexuízo das normas xerais que, en materia de horarios comerciais, establece o Decreto 365/1996, do 26 de setembro.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de novembro de 1999.
Juan Rodríguez Yuste
Conselleiro de Industria e Comercio
DECRETO 327/1999, do 3 de decembro, polo que se acepta a cesión do dereito real de uso, a título gratuíto, á Comunidade Autónoma de Galicia do inmoble que conforma o mosteiro de San Clodio, situado no termo municipal de Leiro (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/12/1999

A Comunidade Benedictina de Samos acordou a cesión do dereito real de uso, a título gratuíto e por tempo indefinido, á Xunta de Galicia do mosteiro de San Clodio e os terreos que o circundan, para a instalación de diversos servicios dependentes da Xunta de Galicia, en virtude do convenio mixto de cooperación e colaboración subscrito entre a Xunta de Galicia, Bispado de Ourense, Comunidade Benedictina de Samos e Concello de Leiro, con data do 14 de decembro de 1994, e addendas asinadas os días 8 de novembro de 1998 e 23 de agosto de 1999.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco, ben que non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos acordados pola Comunidade Benedictina no convenio mixto de cooperación e colaboración e as súas addendas e logo de deliberación do Consello da Xunta de Galicia na súa reunión do día tres de decembro de mil novecentos noventa e nove,
DISPOÑO:
Artigo 1º
Acéptase a cesión do dereito real de uso, a título gratuíto, do inmoble que conforma o mosteiro de San Clodio e do terreo que o circunda, situado no termo municipal de Leiro (Ourense).
Artigo 2º
A Consellería de Cultura, Comunicación Social e Turismo destinará o inmoble á instalación de servicios dependentes da Xunta de Galicia.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, tres de decembro de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda